LT
2023 3 17
Europos Sąjungos oficialusis leidinys
L 79/149
iv) prie įėjimo į patalpas ir pastatus, kuriose laikomos kiaulės, turi būti tinkamos persirengimo ir avalynės persiavimo patalpos; v) turi būti tinkamai apsaugoti nuo vabzdžių ir erkių, jei to reikalauja susijusios valstybės narės kompetentinga institucija, remdamasi rizikos vertinimu, pritaikytu konkrečiai epizootinei afrikinio kiaulių maro padėčiai toje valstybėje narėje.
h) bent tos patalpos, kuriose laikomos kiaulės, ir pastatuose, kuriuose laikomi pašarai ir pakratai, turi būti aptverti sandaria tvora užtikrinant, kad laikomos kiaulės, jų pašarai ir pakratai neturėtų jokio sąlyčio su atitinkamo leidimo neturinčiais asmenimis ir, kai tinkama, su kitomis kiaulėmis; i) turi būti parengtas atitinkamos valstybės narės kompetentingos institucijos patvirtintas biologinio saugumo planas, atsižvelgiant į ūkio profilį ir galiojančius nacionalinės teisės aktus; tam tikrais atvejais tame biologinio saugumo plane turi būti bent numatyta: i)
sukurti ūkio tipologiją atitinkančias darbuotojams skirtas švarias ir nešvarias patalpas, pvz., persirengimo kambarius, dušinę, valgomąjį ir kt.;
ii)
nustatyti ir tinkamais atvejais peržiūrėti logistinę tvarką, pagal kurią į ūkį atvežamos naujos laikomos kiaulės;
iii)
įdiegti patalpų, transporto priemonių, įrangos valymo bei dezinfekavimo ir personalo higienos procedūras;
iv)
atitinkamais atvejais ir, kai tinkama ir taikoma remiantis atitinkamos valstybės narės nacionalinės teisės aktais, laikytis taisyklių, reglamentuojančių patalpose esančiam personalui skirtą maistą, ir uždrausti darbuotojams laikyti kiaules;
v)
reguliariai vykdyti specialią programą, skirtą ūkyje dirbančio personalo informuotumui didinti;
vi)
nustatyti ir tinkamais atvejais peržiūrėti logistinę tvarką, užtikrinančią, kad ūkyje skirtingi epizootiniai vienetai būtų tinkamai atskirti, o kiaulės išvengtų tiesioginio arba netiesioginio sąlyčio su šalutiniais gyvūniniais produktais ir kitais vienetais;
vii) laikytis biologinio saugumo reikalavimų vykdymo užtikrinimo tvarkos ir nurodymų statant arba remontuojant patalpas ar pastatus; viii) atlikti vidaus auditą arba įsivertinimą siekiant užtikrinti biologinio saugumo priemonių vykdymą.
ix)
atlikti konkrečios biologinio saugumo rizikos ir atitinkamų rizikos mažinimo priemonių, susijusių su ūkiais, kuriuose kiaulės laikinai arba visam laikui laikomos lauke, taikymo procedūros vertinimą.